als_Latn dik_Latn sag_Latn
Merkel: Problemet e Greqisë nuk mund të zgjidhen në një periudhë të shkurtër
"Është e qartë që askush nuk pret që problemet e Greqisë të zgjidhen këtë mbrëmje në Bruksel ose në mbrëmjen e ditës në hënë në Berlin".
BERLIN (AA) - Kancelarja gjermane, Angela Merkel ka deklaruar se problemet e Greqisë e cila ndodhet në krizën e borxheve nuk mund të zgjidhen në një periudhë të shkurtër kohore, raporton Anadolu Agency (AA).
Merkel, në deklaratën e saj në Parlamentin Federal para Samitit të BE-së i cili do të mbahet sot në mbrëmje dhe ditën e nesërme në Bruksel ka rikujtuar se ka ftuar ditën e hënë në Berlin Kryeministrin e Greqisë, Alexis Tsipras dhe sipas saj në këtë mënyrë mund të ketë një bisedim dhe diskutim më të gjerë.
Kancelarja gjermane ka pohuar më tej se: "Është e qartë që askush nuk pret që problemet e Greqisë të zgjidhen këtë mbrëmje në Bruksel ose në mbrëmjen e ditës në hënë në Berlin. Asnjë bisedim në një ambient të vogël nuk mund të zërë vendin e marrëveshjes së bërë me BE-në, Bankën Qendrore Evropiane dhe FMN-në". Ajo i ka bërë thirrje Greqisë për zbatimin e angazhimeve dhe ka theksuar se kriza e Greqisë mund të zgjidhet në konsulencë me vendet europiane dhe me përpjekjet që do të tregojë vetë Greqia.
Merkel ka theksuar më tej se pavarësisht zhvillimeve pozitive, kriza e borxhit nuk është tejkaluar ende dhe se për tejkalimin e krizës duhet të vazhdojnë përpjekjet e mëtejshme. Ajo ka pohuar se pas krizës financiare dhe ekonomike me shumë mundësi për herë të parë këtë vit do të ndodhë një rritje ekonomike në vendet e BE-së, për shkak të suksesit të Spanjës dhe Irlandës.
Merkel ka shpjeguar gjithashtu se kjo është një tregues se çfarë mund të ndodhë kur ka konsulencë me Europën dhe përpjekjet e vendeve një e nga një. Në anën tjetër Merkel ka dënuar sulmin e ndodhur ditën e djeshme në Tunizi dhe duke u shprehur se Gjermania do të mbështesë Tunizinë.
als_Latn als_Latn als_Latn als_Latn als_Latn als_Latn als_Latn